Ohutsuolen varjoainetutkimus lapselle, passage (JF1AB)

Tällä tutkimuksella selvitetään varjoaineen läpikulkua ohutsuolessa. Tutkimuksessa käytetään röntgensäteilyä ja barium- tai jodivarjoainetta.

**Ajan varaaminen ja yhteystiedot**

Katso ohje: [Tutkimusten ajanvaraus kuvantamisen toimialueella](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b5B4E8386-B25B-44B2-9324-4BC2D8B4D3E0%7d&file=Tutkimusten%20ajanvaraus%20kuvantamisen%20toimialueella.docx&action=default&DefaultItemOpen=1)

Ajanvaraus Kuvantamisen keskitetyn ajanvarauskeskuksen kautta puh. 08 315 2113. Päivystystutkimuksissa soita p. 08 315 3286 (arkisin klo 8-15).

Tutkimus suoritetaan F-kuvantamisella (Keskusröntgen), sisäänkäynti N tai G, sijainti N4,

1. kerros, aula 1.

Esivalmistelut

* Ennen tutkimusta tulee olla syömättä ja juomatta: vauvat (alle 1 vuotta) yksi syöttöväli ja isommat lapset 4 tuntia ennen kuvausta.
* Tarvittaessa potilaalle laitetaan ennen tutkimusta nenämahaletku osastolla/ poliklinikalla (röntgen ilmoittaa nenämahaletkun tarpeen).
* Saattajan (ei raskaana) mukanaolo on välttämätöntä alle kouluikäisen lapsen tutkimuksessa.

Toimenpiteen kulku

Tutkimuksen tekee lastenradiologi.

Varjoaineena käytetään barium- tai jodivarjoainetta. Pienet lapset asetellaan ja kiinnitetään kaukaloon kuvausta varten. Isommat lapset makaavat kuvauspöydällä. Potilas juo varjoainetta tai se laitetaan nenämahaletkun kautta. Varjoaineen etenemistä ohutsuolessa seurataan alkuvaiheessa läpivalaisulla, myöhäisvaiheessa natiivikuvilla.

Myöhäiskuvat otetaan Lasten röntgenissä. Varjoaineen kulkua suolistossa seurataan kuvaamalla 2-4 tuntia, joskus pidempäänkin.

Jälkihoito ja seuranta

Varjoaine poistuu normaalisti suoliston kautta. Runsas nesteen juominen nopeuttaa varjoaineen poistumista elimistöstä.

Nenämahaletkua käytettäessä on huomioitava mahdollisesti puudutettu nenänielu.